Dijo

Dijo ke selo se sengwe le se sengwe sa go jewa ke sephelago sebakeng sa thekgo ya phepo. Dijo ka tlwaelo di diriwa ke dibjalo, diphoofolo goba ditlogo tša mehuta gomme go na le dijo tše bohlokwa tša go swana le di-khabohaedreite, mafura, diproteine, dibithamini goba diminerale. Selo sa go jewa ke sephedi gomme sa tsenywa ke disele tša mehuta ye fapanego go sephedi go fana ka maatla, go boloka bophelo goba go thekga kgolo. Mehuta ya go fapana ya diphoofolo e na le mekgwa ye e fapanego ya go ja yeo e kgotsofatšago dinyakwa tša Metabolisms ya tšona gomme e fetogile go tlatša mafelo a itšego a ikholoji ka gare ga maemo a itšego a naga.

Batho bao ba sa kgethig dijo ba fetoga le maemo kudu gomme ba tlwaetše go hwetša dijo go tshepidišo ya tswalano ya diphedi le tikologo ya tšona tše dintši tše di fapa-fapanego . Ka kakaretšo batho ba diriša go apea go lokišeletša dijo gore di kgone go jewa. Bontšhi bja maatla a dijo ao a nyakegago bo fiwa ke intasteri ya dijo ya intasteri, yeo e tšweletšago dijo ka temo ye e tseneletšego gomme e di aba ka ditshepedišo tše di raraganego tša go sepediša dijo . Tshepedišo ye ya temo ye e tlwaelegilego e ithekgile kudu ka dibešwa tša mešaletša, seo se ra gore ditshepedišo tša dijo le tša temo ke tše dingwe tša dilo tše dikgolo tšeo di tsenyago letsogo go phetogo ya boso, tšeo di tšeago karolo ye e ka bago 37% ya palomoka ya dikgase tša go hlola boso .

 Ditšhupetšo